סודות הפרברים

סודות הפרברים (באנגלית: Suburbicon) הוא קומדיה שחורה בבימויו של ג'ורג' קלוני, על פי תסריט מאת האחים כהן, ג'ורג' קלוני וגרנט הסלוב. כוכבי הסרט הם מאט דיימון, ג'וליאן מור ואוסקר אייזק. הסרט עוקב אחר חייו של סמנכ"ל כספים המתגורר בפרוור סברביקון, בזמן שבפרוור מתקיימות מהומות על רקע גזעי. בשנת 1957 בפרוור סברביקון, שכל אוכלוסייתו לבנה, מופרת השלווה כאשר משפחת מאיירס, משפחה אפרו-אמריקאית, עוברת להתגורר בה. לביתם של גרדנר ורוז לודג', המתגוררים בסמוך לבית המשפחה האפרו-אמריקאי, פורצים שודדים. הם מרדימים את בני המשפחה באמצעות כלורופורם, וכובלים אותם לכיסאותיהם. אם המשפחה, רוז, שהייתה מרותקת לכיסא גלגלים, קיבלה מנת יתר של כלורופורם, ומתה עקב כך. מרגרט, אחותה התאומה של רוז, עוברת לגור בבית כדי לטפל בילדם של בני הזוג לודג', ניקי. קצין משטרה מזמין את גרדנר ומרגרט למסדר זיהוי, אך הם אינם מזהים בו את השודדים. ניקי, שהגיע אתם לתחנת המשטרה, מתגנב למסדר הזיהוי, ושם לב שהשודדים אכן נמצאים בין האנשים שבמסדר, חרף הכחשתם של גרדנר ומרגרט. בביתם, גרדנר ומרגרט מפנטזים על הרגע שבו יקבלו את כספי ביטוח החיים של רוז, ויוכלו לעבור לארובה, שלה אין הסכם הסגרה עם ארצות הברית. לביתו של גרדנר מגיע באד קופר, חוקר מטעם חברת הביטוח שאליה פנה גרדנר כדי לפדות את פוליסת ביטוח החיים של רוז. הוא משוחח עם מרגרט, ובסוף השיחה מבהיר שהוא משוכנע שזו תביעת ביטוח כוזבת. הוא מבטיח לחזור בערב לשיחה עם גרדנר. גם החוקר מטעם המשטרה מספר לגרדנר על סימני שאלה שהתעוררו אצלו. בסמוך לביתה של המשפחה האפרו-אמריקאית מתחוללות מהומות של תושבי העיירה. תוך כדי המהומות מגיע קופר לשיחה עם גרדנר, מבהיר לו שהוא יודע על פשעו, ודורש שבתמורה לשתיקתו גרדנר יעביר אליו את מלוא כספי הביטוח. תוך כדי השיחה מגישה לו מרגרט קפה שלתוכה מזגה סודה קאוסטית. לאחר לגימת הקפה קופר חש צריבה איומה בגרונו, ויוצא מהבית להזעיק עזרה, אך גרדנר יוצא אחריו ודוקר אותו למוות. שני השודדים הרוצחים אינם מרוצים מכך שניקי זיהה אותם במסדר הזיהוי ומכך שגרדנר מעכב את תשלומו להם. אחד מהם יוצא לביתו של גרדנר שם הוא רוצח את מרגרט. הדוד מיטש, שאותו הזעיק ניקי, מגיע לבית ומונע את רציחתו של ניקי, אך הוא והרוצח הורגים זה את זה. הרוצח האחר מאיים על גרדנר תוך כדי נסיעה, ונהרג בתאונת דרכים. גרדנר מגיע לביתו ומגלה בו את שלוש הגוויות ואת ניקי. הוא לוקח את ניקי לשיחה במטבח, ודורש את שתיקתו, שאם לא כן ימות. תוך כדי השיחה גרדנר אוכל כריך ושותה כוס חלב שהיו על שולחן המטבח. היו אלה כריך וכוס שאותם הרעילה מרגרט בכמות גדולה של סמי שינה, בניסיון לרצוח את ניקי. כתוצאה מכך גרדנר מאבד את הכרתו, וניקי יוצא לחצר, לשחק עם שכנו, הילד האפרו-אמריקאי. את התסריט המקורי לסרט כתבו האחים כהן בשנת 1986, לאחר שהשלימו את סרטם הראשון, "רציחות פשוטות", אך הם נמנעו מלהפוך את התסריט לסרט. בשנת 2005 פורסם שג'ורג' קלוני עומד לביים סרט על-פי תסריט זה. ג'ורג' קלוני וגרנט הסלוב הוסיפו לתסריט המקורי סצנות על מתיחות בין-גזעית. כעבור עוד עשר שנים פורסם שמאט דיימון, ג'וליאן מור וג'וש ברולין לוהקו לסרט. באוקטובר 2016 החלו צילומי הסרט בעיר פולרטון, כ-45 ק"מ מדרום ללוס אנג'לס. באוגוסט 2017 פורסם שחלקו של ג'וש ברולין נחתך מהסרט בעת עריכתו. הסרט עוסק בשני נושאים מרכזיים: פרשת רציחתה של רוז לודג' (נושא שנכלל בתסריט המקורי של האחים כהן) וההתפרעות הגזענית של תושבי סברביקון הלבנים בעקבות מעבר משפחה אפרו-אפריקאית ליישוב (עלילת משנה שנוספה בידי קלוני והסלוב). על מידת החיבור בין שני נושאים אלה כתב המבקר אורון שמיר: "מה שניבט מן המסך הם פשוט שני פרויקטים לא גמורים, המרותכים יחדיו באופן שמותיר את פגמיהם גלויים". גם המבקר אבנר שביט מתח ביקורת על חיבור זה: "התסריט תפר את עלילת המשנה כלאחר יד, באופן מאולץ ומרושל, והיא נראית כמו טלאי עלוב. כמו אדם שמביא למסיבת יום הולדת פרחים שקטף מהחצר ועוגה שקנה בסופר ברגע האחרון, כך גם הקולנוען, שמתנהל כאילו התייחס לסוגיית הגזע רק כדי לצאת ידי חובה." מדיה וקבצים בנושא סודות הפרברים בוויקישיתוף אתר האינטרנט הרשמי של סודות הפרברים סודות הפרברים, ברשת החברתית אקס (טוויטר) "סודות הפרברים", במסד הנתונים הקולנועיים IMDb (באנגלית) "סודות הפרברים", באתר נטפליקס "סודות הפרברים", באתר AllMovie (באנגלית) "סודות הפרברים", באתר Rotten Tomatoes (באנגלית) "סודות הפרברים", באתר Box Office Mojo (באנגלית) "סודות הפרברים", באתר Metacritic (באנגלית) "סודות הפרברים", באתר Hulu סרטים (באנגלית) "סודות הפרברים", במסד הנתונים הקולנועיים KinoPoisk (ברוסית) "סודות הפרברים", ביקורת על הסרט באתר "עין הדג" איתמר זהר, "סודות הפרברים": הכישלון המפואר של ג'ורג' קלוני, באתר הארץ, 30 באוקטובר 2017 אורון שמיר, עכבר העיר אונליין, "סודות הפרברים": אולי עדיף שג'ורג' קלוני יפסיק לביים, באתר הארץ, 2 בנובמבר 2017 אבנר שביט‏, הקלון של קלוני: "סודות הפרברים" מבדר, אבל העיסוק שלו בגזענות צבוע ומתנשא, באתר וואלה, 5 בנובמבר 2017 שמוליק דובדבני, ביקורת סרט - "סודות הפרברים": בסיוט האמריקני הזה כבר היינו, באתר ynet, 6 בנובמבר 2017 נעמה רק, אל תגלו לנו, "mako",‏ 5 בנובמבר 2017 זהר צלח, אולי את הסוד הזה היה עדיף לא לספר? "סודות הפרברים" הוא סרט בינוני ומתחסד, באתר nana10‏, 9 בנובמבר 2017 Nugent, John (18 במאי 2016). "Woody Harrelson joins the cast of George Clooney's Suburbicon". Empire Online. {{cite news}}: (עזרה) George Clooney Back With Coen Brothers, Empire, 8 October 2015 Jagernauth, Kevin (8 בדצמבר 2015). "Matt Damon, Julianne Moore And Josh Brolin To Star In George Clooney's Coens-Penned 'Suburbicon'". Indiewire. {{cite news}}: (עזרה) Whitehead, Brian (26 באוקטובר 2016). "Earlier this month, George Clooney found the quiet family town of Suburbicon in Fullerton". Orange County Register. {{cite news}}: (עזרה) Collis, Clark (14 באוגוסט 2017). "Josh Brolin was cut from final version of Suburbicon". Entertainment Weekly. {{cite news}}: (עזרה) אורון שמיר, עכבר העיר אונליין, "סודות הפרברים": אולי עדיף שג'ורג' קלוני יפסיק לביים, באתר הארץ, 2 בנובמבר 2017 אבנר שביט‏, הקלון של קלוני: "סודות הפרברים" מבדר, אבל העיסוק שלו בגזענות צבוע ומתנשא, באתר וואלה, 5 בנובמבר 2017